Document ID: 32015D0570

VYKONÁVACIE ROZHODNUTIE KOMISIE (EÚ) 2015/570
zo 7. apríla 2015,
ktorým sa schvaľujú plány eradikácie afrického moru ošípaných u diviakov v určitých oblastiach Estónska a Lotyšska
[oznámené pod číslom C(2015) 2200]
(Iba estónske a lotyšské znenie je autentické)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (1), a najmä na jej článok 16,
keďže:
(1)
Smernicou 2002/60/ES sa zavádzajú minimálne opatrenia Únie na kontrolu klasického moru ošípaných vrátane opatrení, ktoré sa majú uplatňovať v prípade potvrdenia výskytu klasického moru ošípaných u diviakov.
(2)
V roku 2014 Estónsko a Lotyšsko potvrdili výskyt afrického moru ošípaných u diviakov a prijali opatrenia na kontrolu tejto choroby v súlade so smernicou 2002/60/ES. S cieľom stanoviť vhodné kontrolné opatrenia a zabrániť šíreniu choroby sa v prílohe k vykonávaciemu rozhodnutiu Komisie 2014/709/EÚ (2) stanovil zoznam Únie, pokiaľ ide o vysokorizikové oblasti. V častiach I, II a III uvedenej prílohy sa uvádza zoznam oblastí v Estónsku a Lotyšsku, v ktorých sa majú uskutočniť plány eradikácie.
(3)
Vzhľadom na epidemiologickú situáciu a v súlade so smernicou 2002/60/ES Estónsko a Lotyšsko predložili Komisii plány eradikácie afrického moru ošípaných v ich príslušných oblastiach.
(4)
Plány, ktoré predložilo Estónsko a Lotyšsko, Komisia preskúmala a usúdila, že sú v súlade so smernicou 2002/60/ES.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO ROZHODNUTIE:
Článok 1
Plán eradikácie afrického moru ošípaných v oblastiach uvedených v prílohe k vykonávaciemu rozhodnutiu 2014/709/EÚ, ktorý predložilo Estónsko 11. decembra 2014, sa schvaľuje.
Článok 2
Plán eradikácie afrického moru ošípaných v oblastiach uvedených v prílohe k vykonávaciemu rozhodnutiu 2014/709/EÚ, ktorý predložilo Lotyšsko 26. septembra 2014, sa schvaľuje.
Článok 3
Estónsko a Lotyšsko uvedú do účinnosti zákony, iné právne predpisy a správne opatrenia na uskutočnenie plánov uvedených v článkoch 1 a 2.
Článok 4
Toto rozhodnutie je určené Estónskej republike a Lotyšskej republike.
V Bruseli 7. apríla 2015

Labels: 18
6